REPUBLIKA SRBIJA

NARODNA SKUPŠTINA

Odbor za odbranu i unutrašnje poslove

05 Broj: 06-2/75-24

24. jul 2024. godine

B e o g r a d

ZAPISNIK

ČETVRTE SEDNICE ODBORA ZA ODBRANU I UNUTRAŠNjE POSLOVE,

ODRŽANE 19. JULA 2024. GODINE

Sednica je počela u 9,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, Darko Jovanović, Milica Nikolić, Tomislav Janković, Jasmina Obradović, Biljana Pantić Pilja, Marija Jevđić, Dragan M. Marković, Aleksandar Pavić, Đorđo Đorđić i Bogdan Radovanović.

Sednici su prisustvovali zamenici članova Odbora: Goran Spasojević, zamenik prisutnog člana Darka Jovanovića, Slavica Radovanović, zamenik odsutnog člana Miroslava Aleksića i Stefan Janjić, zamenik odsutnog člana Zdravka Ponoša.

Sednici nisu prisustvovali članovi Odbora: dr Dušan Bajatović, prof. dr Mitar Kovač i dr Miloš Jovanović.

Sednici su prisustvovali predstavnici Ministarstva odbrane: Predrag Bandić, v.d. pomoćnika ministra za politiku odbrane, pukovnik Zlatko Bogosavljević, načelnik Odeljenja za multilateralnu saradnju Uprave za međunarodnu vojnu saradnju, i Bojana Nikolić, rukovodilac Grupe za međunarodno-pravne poslove Odeljenja za planiranje međunarodno-pravne poslove Uprave za međunarodnu vojnu saradnju.

Predsednik Odbora je na osnovu člana 82. i člana 92. st 2. i 4. Poslovnika Narodne skupštine podneo predlog da Odbor obavi zajednički jedinstveni pretres o tačkama od 1. do 5. dnevnog reda, odnosno o predlozima zakona o potvrđivanju sporazuma o saradnji u oblasti odbrane sa Mađarskom, Republikom Kazahstan, Republikom Gabon, Demokratskom Republikom Sao Tome i Prinsipe i Kraljevinom Esvatini

Na predlog predsednika, Odbor je većinom glasova prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor, je na predlog predsednika, većinom glasova utvrdio dnevni red Četvrte sednice u celini:

D n e v n i r e d:

- Usvajanje zapisnika Prve i Druge sednice Odbora,

1. Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o unapređenoj strateškoj saradnji u oblasti odbrane, koji je podnela Vlada (broj 011-1619/24 od 4. jula 2024. godine);

2. Razmatranje Predloga zakona o potvrđivanju Sporazuma između Vlade Republike Srbije i Vlade Republike Kazahstan o vojnotehničkoj saradnji, koji je podnela Vlada (broj 011-1621/24 od 4. jula 2024. godine);

3. Razmatranje Predloga zakona o potvrđivanju Sporazuma o saradnji u oblasti odbrane između Vlade Republike Srbije i Vlade Republike Gabon, koji je podnela Vlada (broj 011-1627/24 od 5. jula 2024. godine);

4. Razmatranje Predloga zakona o potvrđivanju Sporazuma između Vlade Republike Srbije i Vlade Demokratske Republike Sao Tome i Prinsipe o saradnji u oblasti odbrane, koji je podnela Vlada (broj 011-1628/24 od 5. jula 2024. godine);

5. Razmatranje Predloga zakona o potvrđivanju Sporazuma između Vlade Republike Srbije i Vlade Kraljevine Esvatini o saradnji u oblasti odbrane, koji je podnela Vlada (broj 011-1687/24 od 11. jula 2024. godine);

6. Razno.

Pre prelaska na rad po utvrđenom dnevnom redu, Odbor je jednoglasno, bez primedaba, usvojio zapisnike Prve i Druge sednice Odbora.

**Prva, Druga, Treća, Četvrta i Peta tačka dnevnog reda:** Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o unapređenoj strateškoj saradnji u oblasti odbrane, Razmatranje Predloga zakona o potvrđivanju Sporazuma između Vlade Republike Srbije i Vlade Republike Kazahstan o vojnotehničkoj saradnji, Razmatranje Predloga zakona o potvrđivanju Sporazuma o saradnji u oblasti odbrane između Vlade Republike Srbije i Vlade Republike Gabon, Razmatranje Predloga zakona o potvrđivanju Sporazuma između Vlade Republike Srbije i Vlade Demokratske Republike Sao Tome i Prinsipe o saradnji u oblasti odbrane i Razmatranje Predloga zakona o potvrđivanju Sporazuma između Vlade Republike Srbije i Vlade Kraljevine Esvatini o saradnji u oblasti odbrane.

Predsednik Odbora je na početku dao reč Predragu Bandiću, v.d. pomoćnika ministra odbrane, koji je u kratkom izlaganju upoznao članove Odbora sa osnovnim razlozima za potpisivanje navedenih međudržavnih sporazuma. On je naglasio da su svi sporazumi čija se ratifikacija predlaže sačinjeni u potpunosti u skladu sa nacionalnim zakonodavstvom Republike Srbije, a posebno Bečkom konvencijom o ugovornom pravu, kao i da ovi sporazumi ne utiču na prava i obaveze iz međuarodnih ugovora koje je Republika Srbija prethodno zaključila sa drugim državama ili međunarodnim organizacijama. Na kraju je izrazio uverenje da će ovi sporazumi veoma pozitivno uticati na dalji razvoj prijateljskih odnosa i uzajamnog poštovanja sa Mađarskom, Kazahstanom, Gabonom, DR Sao Tome i Prinsipe i Kraljevinom Esvatini, što će doprineti jačanju ugleda Republike Srbije u tim državama.

Pošto se niko od prisutnih nije javio za reč, predsednik Odbora je zaključio diskusiju, a potom se prešlo na glasanje o svakoj od tačaka dnevnog reda ponaosob.

Odbor je, na predlog predsednika, većinom glasova (10 „za“, 1 „uzdržan“, nije glasalo troje), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Mađarske o unapređenoj strateškoj saradnji u oblasti odbrane.

Za izvestioca Odbora na sednici Narodne skupštine određena je narodna poslanica Jasmina Obradović.

Odbor je, na predlog predsednika, većinom glasova (11 „za“, nije glasalo troje), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Republike Kazahstan o vojnotehničkoj saradnji.

Za izvestioca Odbora na sednici Narodne skupštine određena je narodna poslanica Jasmina Obradović.

Odbor je, na predlog predsednika, većinom glasova (11 „za“, nije glasalo troje), odlučio da predloži Narodnoj skupštini da prihvati Predlog zakona o potvrđivanju Sporazuma o saradnji u oblasti odbrane između Vlade Republike Srbije i Vlade Republike Gabon.

Za izvestioca Odbora na sednici Narodne skupštine određena je narodna poslanica Jasmina Obradović.

Odbor je, na predlog predsednika, većinom glasova (11 „za“, nije glasalo troje), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Demokratske Republike Sao Tome i Prinsipe o saradnji u oblasti odbrane.

Za izvestioca Odbora na sednici Narodne skupštine određena je narodna poslanica Jasmina Obradović.

Odbor je, na predlog predsednika, većinom glasova (11 „za“, nije glasalo troje), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Kraljevine Esvatini o saradnji u oblasti odbrane.

Za izvestioca Odbora na sednici Narodne skupštine određena je narodna poslanica Jasmina Obradović.

**Šesta tačka dnevnog reda: Razno**

Na predlog predsednika Odbora, Odbor je jednoglasno doneo zaključak da se, u skladu sa članom 81. stav 4. Poslovnika Narodne skupštine, na svim narednim sednicama Odbora za odbranu i unutrašnje poslove, uključujući i Četvrtu sednicu Odbora, vode stenografske beleške, odnosno da sednice Odbora budu tonski snimane i da se tonski snimak obrađuje.

Predsednik Odbora je iskoristio priliku da obavesti članove Odbora da se Odbor za bezbjednost Narodne skupštine Republike Srpske 11. jula 2024. godine obratio Odboru i izrazio spremnost za uzajamnu saradnju koja bi se uspostavila putem međusobnih poseta članova ova dva parlamentarna radna tela. Dodao je da postoji predlog da se prvi susret realizuje u poslednjoj nedelji avgusta ili prvoj nedelji septembra.

Diskusije nije bilo

\*\*\*

Sednica je završena u 9,20 časova.

Sastavni deo ovog zapisnika čini obrađeni tonski snimak sednice Odbora.

SEKRETAR ODBORA PREDSEDNIK ODBORA

Vesna Matić Vukašinović mr Milovan Drecun